པུཎྜ་རི་ཀ

པུཎྜ་རི་ཀCosmos bipinnata 

ལོ་མང་སྐྱེ་བའི་སྔོ་སྨན་རིགས་ཀྱི་སྐྱེ་དངོས་ཤིག་ཡིན་པ་དང་། རྩ་བ་སེར་སྐྱ་ཡིན་ལ་རྩ་ཕྲན་མང་བ་དང་སྡོང་པོ་ཕྲ་ཞིང་རིང་བ། ལོ་མ་ཕྲ་སྲིབ་ཉག་ཆེན་ཅན་ཡིན། མེ་ཏོག་དཀར་དམར་སྣ་ཚོགས་ཡོད་དེ་འདབ་མ་བརྒྱད་ལྡན་པ། ཟེའུ་འབྲུ་སེར་པོ་དང་ལྡན་པ་ཞིག་ཡིན།

སྡེ	

སོ་ལོ་སྡེ།

འདི་ནི་ལོ་གཅིག་ཐེངས་གཅིག་ཡང་ན་ལོ་མང་སྐྱེ་བའི་སྔོ་སྨན་རིགས་ཀྱི་སྐྱེ་དངོས་ཤིག་ཡིན་པ་དང་།       མཐོ་ཚད་ལ་རྨིད1-2བར་ཡོད།         རྩ་བ་འཕང་དབྱིབས་ཡིན་ལ་ཨག་ཚོམ་འདྲ་བའི་རྩ་བ་མང་པོ་ཡོད།        གཞུང་རྟའི་ཐོག་སྤུ་མེད་པའམ་སྤུ་འཇམ་པོ་རེ་གཉིས་ཡོད་པ་ཡིན།         ལོ་མ་ཐེངས་གཉིས་སྐྱེས་པ་དང་གཤོག་སྒྲོའི་དབྱིབས་ཡིན།       མགོའི་དབྱིབས་མེ་ཏོག་ཁེར་རྐྱང་དུ་སྐྱེས་པ་དང་།       ཚངས་ཐིག་ལ་ལི་རྨིད3-6བར་ཡོད།         མེ་ཏོག་གི་ཡལ་གའི་རིང་ཚད་ལ་ལི་རྨིད6-18ཡོད།     ཟེའུ་འབྲུའི་སྔོ་ཐུམ་གྱི་ཕྱི་ཤུན་དུ་ཀོ་རྒྱུ་ཅན་མདོག་ལྗང་སྐྱ་ཁབ་དབྱིབས་ལྟ་བུའི་གཡོགས་ཡོད་པ་དང་།       ཐོག་དུ་མདོག་སྨུག་པོ་ཅན་གྱི་ཁྲ་ཐིག་ཡོད།       ལྕེ་དབྱིབས་ཅན་གྱི་མེ་ཏོག་གི་མདོག་དམར་སྨུག་གམ་ཟིང་དཀར་ཡང་ན་དཀར་པོ་ཡིན།       མེ་ཏོག་གི་འདབ་མ་འཇོང་དབྱིབས་སམ་སྒོང་དབྱིབས་ལྡོག་པ་ཡིན་ལ།       རིང་ཚད་ལ་ལི་རྨིད2-3ཡོད་པ་དང་།      ཞེང་ལ་ལི་རྨིད1.2-1.8བར་ཡོད།        སྦུག་དབྱིབས་ཅན་གྱི་མེ་ཏོག་གི་མདོག་སེར་པོ་ཡིན་ལ།         རིང་ཚད་ལ་ཧའོ་རྨིད6-8བར་ཡོད།        འབྲས་བུའི་མདོག་ནག་སྨུག་ཡིན་པ་དང་རིང་ཚད་ལ་ཧའོ་རྨིད8-12བར་ཡོད།      སྤུ་མེད་པ་ཡིན།       མེ་ཏོག་འཆར་ཡུན་ནི་ཟླ་དྲུག་པ་ནས་ཟླ་བརྒྱད་པའི་བར་ཡིན་པ་དང་།        འབྲས་བུ་སྨིན་པའི་དུས་ནི་ཟླ་དགུ་བ་ནས་བཅུ་བའི་བར་ཡིན།      
《རྒྱུན་སྤྱོད་བོད་སྨན་ངོས་འཛིན་གསལ་བའི་མེ་ལོང》ནང་དུ་པཎྜ་རིཀའི་སྐྱེ་དབྱིབས་ལ།         རྩ་བ་སེར་སྐྱ་རྩ་ཕྲན་མང་བ།       སྡོང་པོ་ཕྲ་ཞིང་རིང་བ།       ལོ་མ་ཕྲ་སྲིབ་ཉག་ཆེན་ཅན།      མེ་ཏོག་དཀར་དམར་གཉིས་ཡོད་དེ་འདབ་མ་བརྒྱད་ལྡན་པ།        ཟེའུ་འབྲུ་སེར་པོ་དང་ལྡན་པ་ཞིག་ཡིན་ཅེས་བྲིས་ཡོད།

རིགས་དབྱེ།             
མེ་ཏོག་འདི་ལ་རིགས་གང་མང་ཞིག་ཡོད་པ་དང་།      རྒྱུན་མཐོང་རིགས་ལ་མེ་ཏོག་ཆེན་པོ་ཅན་གྱི་པཎྜ་རི་ཀ་དང་།       མེ་ཏོག་དཀར་པོ་ཅན་གྱི་པཎྜ་རི་ཀ       མེ་ཏོག་དམར་སྨུག་ཅན་གྱི་པཎྜ་རི་ཀ་བཅས་ཡོད།        གཞན་མེ་ཏོག་འཆར་ཡུན་གྱི་དུས་ཚིགས་ལྟར་དབྱེ་བའང་ཡོད།

སྐྱེ་གནས།            
མེ་ཏོག་འདི་མོ་ཞི་ཁོའམ་མེ་གླིང་ལྷོ་མའི་ས་ཆ་འགའ་ཤས་ནས་ཐོན་པ་དང་། རང་རྒྱལ་དུ་འདེབས་གསོ་བྱེད་པ་ཧ་ཅང་རྒྱ་ཆེ། རྒྱུན་དུ་ལམ་འགྲམ་དང་ཞིང་ཁ། ཆུ་འགྲམ་དུ་སྐྱེ་བ་ཡིན།

འཐུ་བསྡུ་ལས་སྣོན།
སྨན་དུ་རྩ་བ་དང་དགོས་ལ་སྟོན་རྒྱབ་བརྐོས་ནས་ས་དྲེག་གཙང་མར་བཀྲུས་ལ་བསིལ་སྐམ་ལེགས་ཚགས་བྱའོ།།

རོ་ནུས།
རོ་མངར་བསྐ་བ་དང་ངོ་བོ་བསིལ་བ་ཡིན།

ཕན་ཡོན།    
ལུས་ཀྱི་ཟུངས་གསོ་བ་དང་།        མདངས་སྐྱེད།       ཁྲག་གཅོད།        ཁྲག་ཚད་སེལ་བ་ལ་ཕན་པ་ཡིན།